23.5.2022
ET
Euroopa Liidu Teataja
L 144/261
2) Jaotamine tegelike füüsiliste seoste põhjal Kui osadeks lahutamine ega süsteemi laiendamine ei ole võimalik, kasutatakse jaotamismeetodit: süsteemi sisendid ja väljundid jaotatakse süsteemi erinevate toodete või funktsioonide vahel viisil, mis vastab nendevahelistele tegelikele füüsilistele seostele (EN ISO 14044:2006).
Tegelike füüsiliste seoste põhjal jaotamine tähendab multifunktsionaalse protsessi või rajatise sisend- ja väljundvoogude jagamist vastavalt protsessi sisendite ja väljundiks olevate ühendtoodete vahelistele tegelikele kvantifitseeritavatele füüsilistele seostele (näiteks mõni sisendite ja väljundite füüsiline omadus, mis on vaatlusaluse ühendtoote funktsiooni jaoks oluline).
Füüsiliste seoste põhjal jaotamise mudeldamisel võib kasutada otsest asendamist, kui on võimalik kindlaks teha mõni otseselt asendatud toode.
Otsese asendamise mõju usaldusväärseks tõendamiseks peab OEF-meetodi kasutaja näitama, et 1) on olemas empiiriliselt tõestatav otsene asendav mõju JA 2) asendatavat toodet on võimalik mudeldada ja see olelusringi andmikust lahutada otseselt esindaval viisil.
Kui mõlemad tingimused on täidetud, siis mudeldage asendusefekt.
Sisendi/väljundi jaotamiseks mõne muu asjakohase aluseks oleva füüsilise seose alusel, mis seob sisendid ja väljundid süsteemi funktsioonidega, peab OEF-meetodi kasutaja tõendama, et on võimalik määratleda asjakohane füüsiline seos, mille abil jaotada tootesüsteemi kindlaksmääratud funktsiooniga seotud vooge: kui see tingimus on täidetud, võib OEF-meetodi kasutaja tugineda jaotamisel sellele füüsilisele seosele.
3) Jaotamine mõne muu seose põhjal Võimalik võib olla jaotamine mõne muu seose põhjal.
Näiteks tähendab majanduslik jaotamine multifunkt­ sionaalsete protsessidega seotud sisendite ja väljundite jaotamist ühendtoote väljunditele proportsionaalselt nende suhtelise turuväärtusega.
Ühendfunktsioonide turuhind peaks lähtuma konkreetsetest tingimustest ja etapist, milles ühendtooteid toodetakse.
Igal juhul tuleb OEF-uuringu tulemuste füüsilise esindavuse tagamiseks esitada võimalikult selged põhjendused 1. ja 2. etapi kõrvalejätmise kohta ning 3. etapis teatava jaotuseeskirja valimise kohta.
Mõnel muul seosel põhineva jaotamise käsitlemiseks on mitu alternatiivset viisi.
(i) Kas on võimalik teha kindlaks kaudse asendamise (47) mõju ja kas asendatud toodet saab mudeldada ja see andmikust piisavalt esindaval viisil lahutada?
Kui jah (st mõlemad tingimused on kontrollitud), siis mudeldage kaudse asendamise mõju.
(ii) Kas sisend- ja väljundvooge saab jaotada toodete ja funktsioonide vahel mõne muu seose alusel (nt ühendtoodete suhteline majanduslik väärtus)?
Kui jah, siis jaotage tooted ja funktsioonid tuvastatud seose põhjal.
Ringlussevõtu jalajälje valemis (vt punkt 4.4.8.1) on esitatud meetod, mida kasutatakse teatavast ringlussevõtu ja/või jäätmete energiakasutuse protsessist tuleneva üldise heite hindamiseks.
Lisaks on see seotud ka süsteemipiirides tekitatud jäätmevoogudega.
4.5.1
Jaotamine loomakasvatuses Selles osas antakse juhiseid selle kohta, kuidas käsitleda põllumajanduslike ettevõtete, tapamajade ja jäätmekäitluse mudeldamisega seotud konkreetseid küsimusi veiste, sigade, lammaste ja kitsede puhul.
Eelkõige antakse suuniseid järgmise kohta: 1. eelnevate etappide koormuse jaotamine põllumajandusettevõttest väljaviidavate väljundite vahel põllumajan­ dusettevõtte tasandil; 2. eelnevate etappide (elusloomadega seotud) koormuse jaotamine tapamajast väljaviidavate väljundite vahel tapamaja tasandil.
(47) Kaudne asendamine leiab aset siis, kui toode asendatakse, kuid te ei tea täpselt, millise tootega see asendatakse.